RÅDETS FORORDNING (EF) Nr. 3066/95 af 22. december 1995 om visse indrømmelser i form af EF-toldkontingenter for en række landbrugsprodukter og om autonom og midlertidig tilpasning af visse landbrugsindrømmelser i Europaaftalerne for at tage hensyn til den landbrugsaftale, som er indgået under de multilaterale handelsforhandlinger i Uruguay-rundens regi

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 113,

under henvisning til forslag fra Kommissionen, og

ud fra følgende betragtninger:

I Europaaftalerne mellem De Europæiske Fællesskaber og deres medlemsstater på den ene side og henholdsvis Republikken Ungarn, Republikken Polen, Den Slovakiske Republik, Den Tjekkiske Republik, Rumænien og Republikken Bulgarien på den anden side (1) er der fastsat indrømmelser for visse landbrugsprodukter med oprindelse i disse lande; indrømmelserne indebærer, at de variable importafgifter nedsættes i forbindelse med toldkontingenter, og at tolden nedsættes;

i henhold til den landbrugsaftale (2), som blev indgået under de multilaterale handelsforhandlinger i Uruguay-rundens regi, forpligtede Fællesskabet sig til fra 1. juli 1995 at omdanne alle variable landbrugsimportafgifter og andre ikke-toldmæssige hindringer til faste toldsatser (tarifikation);

det forhold, at variable importafgifter og andre hindringer erstattes med toldsatser, indvirker på de indrømmelser, der er givet i henhold til Europaaftalerne, og det vil kunne begrænse den præferenceadgang til EF-markedet, som er indrømmet de associerede lande i Centraleuropa;

som følge af Østrigs, Finlands og Sveriges tiltrædelse og i henhold til artikel 76, 102 og 128 i tiltrædelsesakten bør nævnte indrømmelser tilpasses bl.a. under hensyntagen til de handelsordninger for landbrugsprodukter, der bestod mellem Østrig, Finland og Sverige på den ene side og Ungarn, Polen, Slovakiet, Den Tjekkiske Republik, Rumænien og Bulgarien på den anden side;

der er fastsat midlertidige autonome foranstaltninger i forordning (EF) nr. 3379/94 (3), (EF) nr. 1765/95 (4) og (EF) nr. 2179/95 (5); de anvendes indtil den 31. december 1995;

i overensstemmelse med Rådets forhandlingsdirektiver af 6. marts 1995 vedrørende landbrugsprodukter føres der for tiden forhandlinger med de pågældende lande om indgåelse af tillægsprotokoller til Europaaftalerne; interimstillægsprotokoller vil udelukkende vedrøre de handelsmæssige aspekter af tillægsprotokollerne; på grund af for korte frister kan interimstillægsprotokollerne dog ikke træde i kraft den 1. januar 1995;

der bør derfor foretages autonome og midlertidige tilpasninger af landbrugsindrømmelserne i henhold til Europaaftalerne; disse foranstaltninger bør have virkning fra den 1. januar 1996 -

UDSTEDT FØLGENDE FORORDNING:

Artikel 1

I denne forordning åbnes der nye toldkontingenter autonomt og midlertidigt, og der fastsættes tilpasninger til de indrømmelser for visse landbrugsprodukter, der er fastsat i Europaaftalerne mellem De Europæiske Fællesskaber og deres medlemsstater på den ene side og henholdsvis Republikken Ungarn, Republikken Polen, Den Slovakiske Republik, Den Tjekkiske Republik, Rumænien og Republikken Bulgarien på den anden side.

Artikel 2

1. Den i bilag I til denne forordning anførte ordning for import til Fællesskabet, der gælder for visse landbrugsprodukter med oprindelse i Ungarn, træder i stedet for ordningen i bilag VIIIa, VIIIb, Xa, Xb og Xc til Europaaftalen mellem De Europæiske Fællesskaber og deres medlemsstater på den ene side og Republikken Ungarn på den anden side.

2. På datoen for ikrafttrædelse af interimstillægsprotokollen om tilpasning af den i stk. 1 nævnte Europaaftale træder de i protokollen fastsatte indrømmelser i stedet for bilag I til denne forordning.

3. For produkter med oprindelse i Ungarn kan Kommissionen nedsætte det specifikke beløb, der anvendes inden for det kontingent, der er åbnet i forbindelse med GATT for 169 000 stk. levende kvæg, indtil 399 ECU/ton.

Artikel 3

1. Den i bilag II til denne forordning anførte ordning for import til Fællesskabet, der gælder for visse landbrugsprodukter med oprindelse i Polen, træder i stedet for ordningen i bilag VIIIa, VIIIb, Xa, Xb og Xc til Europaaftalen mellem De Europæiske Fællesskaber og deres medlemsstater på den ene side og Republikken Polen på den anden side.

2. På datoen for ikrafttrædelse af interimstillægsprotokollen om tilpasning af den i stk. 1 nævnte Europaaftale træder de i protokollen fastsatte indrømmelser i stedet for bilag II til denne forordning.

3. For produkter med oprindelse i Polen kan Kommissionen nedsætte det specifikke beløb, der anvendes inden for det kontingent, der er åbnet i forbindelse med GATT for 169 000 stk. levende kvæg, indtil 399 ECU/ton.

Artikel 4

1. Den i bilag III til denne forordning anførte ordning for import til Fællesskabet, der gælder for visse landbrugsprodukter med oprindelse i Slovakiet, træder i stedet for ordningen i bilag XIa, XIb, XII og XIII til Europaaftalen mellem De Europæiske Fællesskaber og deres medlemsstater på den ene side og Den Slovakiske Republik på den anden side.

2. På datoen for ikrafttrædelse af interimstillægsprotokollen om tilpasning af den i stk. 1 nævnte Europaaftale træder de i protokollen fastsatte indrømmelser i stedet for bilag III til denne forordning.

3. For produkter med oprindelse i Slovakiet kan Kommissionen nedsætte det specifikke beløb, der anvendes inden for det kontingent, der er åbnet i forbindelse med GATT for 169 000 stk. levende kvæg, indtil 399 ECU/ton.

Artikel 5

1. Den i bilag IV til denne forordning anførte ordning for import til Fællesskabet, der gælder for visse landbrugsprodukter med oprindelse i Den Tjekkiske Republik, træder i stedet for ordningen i bilag XIa, XIb, XII og XIII til Europaaftalen mellem De Europæiske Fællesskaber og deres medlemsstater på den ene side og Den Tjekkiske Republik på den anden side.

2. På datoen for ikrafttrædelse af interimstillægsprotokollen om tilpasning af den i stk. 1 nævnte Europaaftale træder de i protokollen fastsatte indrømmelser i stedet for bilag IV til denne forordning.

3. For produkter med oprindelse i Den Tjekkiske Republik kan Kommissionen nedsætte det specifikke beløb, der anvendes inden for det kontingent, der er åbnet i forbindelse med GATT for 169 000 stk. levende kvæg, indtil 399 ECU/ton.

Artikel 6

1. Den i bilag V til denne forordning anførte ordning for import til Fællesskabet, der gælder for visse landbrugsprodukter med oprindelse i Rumænien, træder i stedet for ordningen i bilag XIa, XIb, XIIa og XIIb til Europaaftalen mellem De Europæiske Fællesskaber og deres medlemsstater på den ene side og Rumænien på den anden side.

2. På datoen for ikrafttrædelse af interimstillægsprotokollen om tilpasning af den i stk. 1 nævnte Europaaftale træder de i protokollen fastsatte indrømmelser i stedet for bilag V til denne forordning.

3. For produkter med oprindelse i Rumænien kan Kommissionen nedsætte det specifikke beløb, der anvendes inden for det kontingent, der er åbnet i forbindelse med GATT for 169 000 stk. levende kvæg, indtil 399 ECU/ton.

Artikel 7

1. Den i bilag VI til denne forordning anførte ordning for import til Fællesskabet, der gælder for visse landbrugsprodukter med oprindelse i Bulgarien, træder i stedet for ordningen i bilag XIa, XIb, XIIIa og XIIIb til Europaaftalen mellem De Europæiske Fællesskaber og deres medlemsstater på den ene side og Republikken Bulgarien på den anden side.

2. På datoen for ikrafttrædelse af interimstillægsprotokollen om tilpasning af den i stk. 1 nævnte Europaaftale træder de i protokollen fastsatte indrømmelser i stedet for bilag VI til denne forordning.

3. For produkter med oprindelse i Bulgarien kan Kommissionen nedsætte det specifikke beløb, der anvendes inden for det kontingent, der er åbnet i forbindelse med GATT for 169 000 stk. levende kvæg, indtil 399 ECU/ton.

Artikel 8

Gennemførelsesbestemmelserne til denne forordning vedtages af Kommissionen

- efter proceduren i artikel 23 i forordning (EØF) nr. 1766/92 (6), eller tilsvarende bestemmelser i de andre forordninger om fælles markedsordninger, eller

- efter proceduren i artikel 6 i forordning (EF) nr. 1798/94 (7).

Artikel 9

Toldkontingenter med et løbenummer forvaltes af Kommissionen i overensstemmelse med artikel 2, 3 og 4 i forordning (EF) nr. 1798/94.

Artikel 10

Protokollen angående definitionen af begrebet »varer med oprindelsesstatus« og angående metoderne for administrativt samarbejde, der er knyttet som bilag til hver af de i artikel 2-7 nævnte Europaaftaler, finder anvendelse.

Artikel 11

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes fra 1. januar til 30. juni 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 22. december 1995.

På Rådets vegne

L. ATIENZA SERNA

Formand

(1) EFT nr. L 347 af 31. 12. 1993, s. 1 (Ungarn), EFT nr. L 348 af 31. 12. 1993, s. 1 (Polen), EFT nr. L 360 af 31. 12. 1994, s. 1 (Tjekkiet), EFT nr. L 359 af 31. 12. 1994, s. 1 (Slovakiet), EFT nr. L 357 af 31. 12. 1994, s. 1 (Rumænien), EFT nr. L 358 af 31. 12. 1994, s. 1 (Bulgarien).

(2) EFT nr. L 336 af 31. 12. 1994, s. 22.

(3) EFT nr. L 366 af 31. 12. 1994, s. 3. Forordningen er ændret ved forordning (EF) nr. 2179/95 (EFT nr. L 223 af 20. 9. 1995, s. 29).

(4) EFT nr. L 173 af 29. 6. 1995, s. 1.

(5) EFT nr. L 223 af 20. 9. 1995, s. 12.

(6) Rådets forordning (EØF) nr. 1766/92 af 30. juni 1992 om den fælles markedsordning for korn (EFT nr. L 181 af 1. 7. 1992, s. 21). Forordningen er senest ændret ved forordning (EF) nr. 1863/95 (EFT nr. L 179 af 29. 7. 1995, s. 1).

(7) Rådets forordning (EF) nr. 1798/94 af 18. juli 1994 om åbning og forvaltning af fællesskabstoldkontingenter for visse landbrugsvarer med oprindelse i Bulgarien, Ungarn, Polen, Rumænien, Slovakiet og Tjekkiet og om retningslinjer for tilpasning af disse kontingenter (1994-1997) (EFT nr. L 189 af 23. 7. 1994, s. 1). Forordningen er ændret ved forordning (EF) nr. 2485/94 (EFT nr. L 265 af 15. 10. 1994, s. 5).

BILAG I

Fortegnelse over de i artikel 2 nævnte indrømmelser

Ved indførsel til EF af nedennævnte produkter med oprindelse i Ungarn gælder følgende indrømmelser: (1)

(MBT = mestbegunstigelsestold)

>TABELPOSITION>

(1) Uanset de almindelige tariferingsbestemmelser vedrørende den kombinerede nomenklatur anses ordlyden af varebeskrivelserne kun for vejledende, idet præferenceordningen inden for rammerne af dette bilag fastlægges på grundlag af kodernes anvendelsesområde. I de tilfælde, hvor der er anført ex KN-koder, fastlægges præferenceordningen ved anvendelse af KN-koden og den dertil svarende varebeskrivelse tilsammen.

BILAG II

Fortegnelse over de i artikel 3 nævnte indrømmelser

Ved indførsel til EF af nedennævnte produkter med oprindelse i Polen gælder følgende indrømmelser: (1)

(MBT = mestbegunstigelsestold)

>TABELPOSITION>

(1) Uanset de almindelige tariferingsbestemmelser vedrørende den kombinerede nomenklatur anses ordlyden af varebeskrivelserne kun for vejledende, idet præferenceordningen inden for rammerne af dette bilag fastlægges på grundlag af kodernes anvendelsesområde. I de tilfælde, hvor der er anført ex KN-koder, fastlægges præferenceordningen ved anvendelse af KN-koden og den dertil svarende varebeskrivelse tilsammen.

BILAG III

Fortegnelse over de i artikel 4 nævnte indrømmelser

Ved indførsel til EF af nedennævnte produkter med oprindelse i Slovakiet gælder følgende indrømmelser: (1)

(MBT = mestbegunstigelsestold)

>TABELPOSITION>

(1) Uanset de almindelige tariferingsbestemmelser vedrørende den kombinerede nomenklatur anses ordlyden af varebeskrivelserne kun for vejledende, idet præferenceordningen inden for rammerne af dette bilag fastlægges på grundlag af kodernes anvendelsesområde. I de tilfælde, hvor der er anført ex KN-koder, fastlægges præferenceordningen ved anvendelse af KN-koden og den dertil svarende varebeskrivelse tilsammen.

BILAG IV

Fortegnelse over de i artikel 5 nævnte indrømmelser

Ved indførsel til EF af nedennævnte produkter med oprindelse i Tjekkiet gælder følgende indrømmelser: (1)

(MBT = mestbegunstigelsestold)

>TABELPOSITION>

(1) Uanset de almindelige tariferingsbestemmelser vedrørende den kombinerede nomenklatur anses ordlyden af varebeskrivelserne kun for vejledende, idet præferenceordningen inden for rammerne af dette bilag fastlægges på grundlag af kodernes anvendelsesområde. I de tilfælde, hvor der er anført ex KN-koder, fastlægges præferenceordningen ved anvendelse af KN-koden og den dertil svarende varebeskrivelse tilsammen.

BILAG V

Fortegnelse over de i artikel 6 nævnte indrømmelser

Ved indførsel til EF af nedennævnte produkter med oprindelse i Rumænien gælder følgende indrømmelser: (1) (2a)(MBT = mestbegunstigelsestold)

>TABELPOSITION>

(1) Uanset de almindelige tariferingsbestemmelser vedrørende den kombinerede nomenklatur anses ordlyden af varebeskrivelserne kun for vejledende, idet præferenceordningen inden for rammerne af dette bilag fastlægges på grundlag af kodernes anvendelsesområde. I de tilfælde, hvor der er anført ex KN-koder, fastlægges præferenceordningen ved anvendelse af KN-koden og den dertil svarende varebeskrivelse tilsammen.

(2a) De årlige mængder, der er anført i dette bilag tager ikke højde for Rådets afgørelse af 27. juni 1994 om godkendelse af aftale i form af brevveksling mellem Det Europæiske Fællesskab og Rumænien om ændring af interimsaftalen. De tillægsmængder, der er fastsat i den såkaldte kompensationsaftale, skal lægges oven i de mængder, der er anført i dette bilag.

BILAG VI

Fortegnelse over de i artikel 7 nævnte indrømmelser

Ved indførsel til EF af nedennævnte produkter med oprindelse i Ungarn gælder følgende indrømmelser: (1) (2a)(MBT = mestbegunstigelsestold)

>TABELPOSITION>

(1) Uanset de almindelige tariferingsbestemmelser vedrørende den kombinerede nomenklatur anses ordlyden af varebeskrivelserne kun for vejledende, idet præferenceordningen inden for rammerne af dette bilag fastlægges på grundlag af kodernes anvendelsesområde. I de tilfælde, hvor der er anført ex KN-koder, fastlægges præferenceordningen ved anvendelse af KN-koden og den dertil svarende varebeskrivelse tilsammen.

(2a) De årlige mængder, der er anført i dette bilag tager ikke højde for Rådets afgørelse af 27. juni 1994 om godkendelse af aftale i form af brevveksling mellem Det Europæiske Fællesskab og Rumænien om ændring af interimsaftalen. De tillægsmængder, der er fastsat i den såkaldte kompensationsaftale, skal lægges oven i de mængder, der er anført i dette bilag.